CELEX: 32022R0684
Language: hu
Date: 2022-04-28 00:00:00
Title: A Bizottság (EU) 2022/684 végrehajtási rendelete (2022. április 28.) az (EU) 2017/2470 végrehajtási rendeletnek a galakto-oligoszacharid új élelmiszer felhasználási feltételei tekintetében történő módosításáról (EGT-vonatkozású szöveg)

2022.4.29.   
               
               
                  HU
               
               
                  Az Európai Unió Hivatalos Lapja
               
               
                  L 126/10
               
            
         A BIZOTTSÁG (EU) 2022/684 VÉGREHAJTÁSI RENDELETE
         (2022. április 28.)
         az (EU) 2017/2470 végrehajtási rendeletnek a galakto-oligoszacharid új élelmiszer felhasználási feltételei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:
         
                     (1)
                  
                  
                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.
                  
               
                     (2)
                  
                  
                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).
                  
               
                     (3)
                  
                  
                     Az (EU) 2017/2470 végrehajtási rendelet mellékletében szereplő uniós jegyzékben engedélyezett új élelmiszerként szerepel a galakto-oligoszacharid.
                  
               
                     (4)
                  
                  
                     A Bizottság a 258/97/EK európai parlamenti és tanácsi rendelet (3) 5. cikke alapján engedélyezte a galakto-oligoszacharidnak mint új élelmiszernek a forgalomba hozatalát számos élelmiszerben, többek között a 609/2013/EU európai parlamenti és tanácsi rendeletben (4) meghatározott anyatej-helyettesítő és anyatej-kiegészítő tápszerben való felhasználásra.
                  
               
                     (5)
                  
                  
                     Az (EU) 2021/900 bizottsági végrehajtási rendelet (5) engedélyezte a galakto-oligoszacharid új élelmiszer felhasználási feltételeinek módosítását. Ez azt jelenti, hogy a galakto-oligoszacharid új élelmiszernek a 2002/46/EK európai parlamenti és tanácsi irányelvben (6) meghatározott étrend-kiegészítőkben való felhasználását 0,333 kg galakto-oligoszacharid/kg étrend-kiegészítőről (33,3 %) 0,450 kg galakto-oligoszacharidra/kg étrend-kiegészítőre (45,0 %) emelték az általános népesség tekintetében, a csecsemők és kisgyermekek kivételével.
                  
               
                     (6)
                  
                  
                     2019. november 19-én a Dairy Crest Ltd vállalat (a továbbiakban: kérelmező) az (EU) 2015/2283 rendelet 10. cikke (1) bekezdésének megfelelően kérelmet nyújtott be a Bizottsághoz a galakto-oligoszacharid új élelmiszer felhasználási feltételeinek módosítása iránt. A kérelmező azt kérte, hogy a galakto-oligoszacharid használatát terjesszék ki az általános népességnek szánt tejes édességekre, a sajtra és az ömlesztett sajtra, a vajra és kenhető készítményekre.
                  
               
                     (7)
                  
                  
                     Az (EU) 2015/2283 rendelet 10. cikke (3) bekezdésének megfelelően a Bizottság 2020. december 21-én konzultált az Európai Élelmiszerbiztonsági Hatósággal (a továbbiakban: Hatóság), és felkérte, hogy adjon tudományos szakvéleményt, amelynek keretében végezze el a galakto-oligoszacharid új élelmiszer használata javasolt kiterjesztésének az értékelését.
                  
               
                     (8)
                  
                  
                     2021. szeptember 14-én a Hatóság az (EU) 2015/2283 rendelet 11. cikkének megfelelően elfogadta a galakto-oligoszacharid mint az (EU) 2015/2283 rendelet szerinti új élelmiszer biztonságosságáról szóló tudományos szakvéleményét (7).
                  
               
                     (9)
                  
                  
                     Tudományos szakvéleményében a Hatóság arra a következtetésre jutott, hogy az 57 %-nál több galakto-oligoszacharid szárazanyagot, laktózt és kapcsolódó szacharidokat tartalmazó új élelmiszer a tejipari édességekben, sajtokban és ömlesztett sajtokban, a vajban és a kenhető készítményekben való javasolt kiterjesztése mellett biztonságos, ezért helyénvaló módosítani a galakto-oligoszacharid felhasználási feltételeit.
                  
               
                     (10)
                  
                  
                     A kérelemben benyújtott információk és a Hatóság véleménye elegendő alapot szolgáltatnak annak megállapításához, hogy az új élelmiszer felhasználási feltételeinek javasolt módosításai összhangban vannak az (EU) 2015/2283 rendelet 9. cikkével és 12. cikkének (1) bekezdésével, és azokat jóvá kell hagyni.
                  
               
                     (11)
                  
                  
                     Az (EU) 2017/2470 végrehajtási rendelet mellékletét ezért ennek megfelelően módosítani kell.
                  
               
                     (12)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 28-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 327., 2015.12.11., 1. o.
         
         
            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
         
            (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).
         
            (4)  Az Európai Parlament és a Tanács 609/2013/EU rendelete (2013. június 12.) a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről, továbbá a 92/52/EGK tanácsi irányelv, a 96/8/EK, az 1999/21/EK, a 2006/125/EK és a 2006/141/EK bizottsági irányelv, a 2009/39/EK európai parlamenti és tanácsi irányelv és a 41/2009/EK és a 953/2009/EK bizottsági rendelet hatályon kívül helyezéséről (HL L 181., 2013.6.29., 35. o.).
         
            (5)  A Bizottság (EU) 2021/900 végrehajtási rendelete (2021. június 3.) a „galakto-oligoszacharid” új élelmiszer (EU) 2015/2283 európai parlamenti és tanácsi rendelet szerinti felhasználási feltételeire vonatkozó módosítás engedélyezéséről és az (EU) 2017/2470 bizottsági végrehajtási rendelet módosításáról (HL L 197., 2021.6.4., 71. o.).
         
            (6)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
         
            (7)  EFSA Journal 2021;19(10):6844.
      
      
         
            MELLÉKLET
            
                         
                     
                     
                        Az (EU) 2017/2470 végrehajtási rendelet mellékletének 1. táblázatában (Engedélyezett új élelmiszerek) a galakto-oligoszacharid új élelmiszerre vonatkozó bejegyzés helyébe a következő szöveg lép:
                        
                           
                                       „Engedélyezett új élelmiszer
                                    
                                    
                                       Az új élelmiszer felhasználásának feltételei
                                    
                                    
                                       További különös jelölési követelmények
                                    
                                    
                                       Egyéb követelmények
                                    
                                    
                                       Adatvédelem
                                    
                                 
                                       Galakto-oligoszacharid
                                    
                                    
                                       
                                          Adott élelmiszer-kategória
                                       
                                    
                                    
                                       
                                          Maximális mennyiségek (a galakto-oligoszacharid kg-ban kifejezett mennyisége 1 kg végső élelmiszerben)
                                       
                                    
                                    
                                        
                                    
                                    
                                        
                                    
                                    
                                        
                                    
                                 
                                       A 2002/46/EK irányelvben meghatározott étrend-kiegészítők
                                    
                                    
                                       0,333 
                                    
                                 
                                       A 2002/46/EK irányelvben meghatározott étrend-kiegészítők, kivéve a csecsemőknek és kisgyermekeknek szánt étrend-kiegészítőket
                                    
                                    
                                       0,450  (adagonként 5,4  g galakto-oligoszacharidnak felel meg; legfeljebb 3 adag/nap és összesen legfeljebb 16,2  g/nap)
                                    
                                 
                                       Tej
                                    
                                    
                                       0,020 
                                    
                                 
                                       Tejalapú italok
                                    
                                    
                                       0,030 
                                    
                                 
                                       Testtömeg-szabályozás céljára szolgáló, a napi étrend egy részét helyettesítő élelmiszerek (italok)
                                    
                                    
                                       0,020 
                                    
                                 
                                       Tejtermék-helyettesítő italok
                                    
                                    
                                       0,020 
                                    
                                 
                                       Joghurt
                                    
                                    
                                       0,033 
                                    
                                 
                                       Tejalapú desszertek
                                    
                                    
                                       0,043 
                                    
                                 
                                       Fagyasztott tejalapú desszertek
                                    
                                    
                                       0,043 
                                    
                                 
                                       Gyümölcsitalok és energiaitalok
                                    
                                    
                                       0,021 
                                    
                                 
                                       Étkezést helyettesítő italok csecsemők számára
                                    
                                    
                                       0,012 
                                    
                                 
                                       Gyümölcs-/zöldséglevek csecsemők és kisgyermekek számára
                                    
                                    
                                       0,025 
                                    
                                 
                                       Joghurtitalok csecsemők és kisgyermekek számára
                                    
                                    
                                       0,024 
                                    
                                 
                                       Desszertek csecsemők és kisgyermekek számára
                                    
                                    
                                       0,027 
                                    
                                 
                                       „Snack” termékek csecsemők és kisgyermekek számára
                                    
                                    
                                       0,143 
                                    
                                 
                                       Gabonapelyhek csecsemők és kisgyermekek számára
                                    
                                    
                                       0,027 
                                    
                                 
                                       Nagy izomerő kifejtését elősegítő, elsősorban sportolóknak szánt italok
                                    
                                    
                                       0,013 
                                    
                                 
                                       Gyümölcs-/zöldséglevek
                                    
                                    
                                       0,021 
                                    
                                 
                                       Gyümölcsalapú süteménytöltelékek
                                    
                                    
                                       0,059 
                                    
                                 
                                       Gyümölcskészítmények
                                    
                                    
                                       0,125 
                                    
                                 
                                       Szeletek
                                    
                                    
                                       0,125 
                                    
                                 
                                       Gabonapelyhek
                                    
                                    
                                       0,125 
                                    
                                 
                                       A 609/2013/EU rendeletben meghatározott anyatej-helyettesítő tápszer és anyatej-kiegészítő tápszer
                                    
                                    
                                       0,008 
                                    
                                 
                                       Tejes édességek
                                    
                                    
                                       0,05 
                                    
                                 
                                       Sajt és ömlesztett sajt
                                    
                                    
                                       0,1 
                                    
                                 
                                       Vaj és kenhető zsírok
                                    
                                    
                                       0,1 ”